Vo firme Metalkas, s.r.o., IČ: 27854736 venujeme ochrane osobných údajov veľkú pozornosť. Tu sú informácie o tom, aké osobné údaje spracovávame najmä o našich zákazníkoch a užívateľoch nášho webu, či údaje spracovávame na základe súhlasu alebo na základe iného právneho dôvodu, na aké účely ich používame, komu ich môžeme odovzdávať a aké máte v súvislosti so spracovaním vašich osobných údajov práva.
Aké osobné údaje spracovávame?
Keď používate naše služby, zbierame rôzne typy údajov, akými sú vaše užívateľské meno a heslo, vaše kontakty a ďalšie nastavenia. Sledujeme, aké produkty si prezeráte na našom webe a z akého zariadenia, aké z našich ponúk poslaných e-mailom vás zaujali a odvodzujeme z toho ďalšie údaje o vás, aby sme vám zobrazili ponuky na mieru a v budúcnosti mohli náš web ďalej zlepšovať. Ak u nás nakúpite, alebo si vytvoríte účet, pracujeme tiež s menom a priezviskom, vašimi objednávkami a údajmi, ktoré si nastavíte vo svojom účte.
Spracovávame nasledovné osobné údaje:
- identifikačné údaje, ktorými sa rozumejú najmä meno a priezvisko, užívateľské meno a heslo, popr. číslo preukazu totožnosti, pokiaľ nakupujete na splátky, IČO a DIČ, pokiaľ ste podnikateľ;
- kontaktné údaje, ktorými sa rozumejú osobné údaje, ktoré nám umožňujú kontakt s vami, najmä e-mailová adresa, telefónne číslo, adresa pre doručenie, fakturačná adresa a váš kontakt na sociálnych sieťach;
- vaše nastavenia, ktorými sa rozumejú údaje vo vašom účte, najmä uložené adresy a profily, nastavenia informačných bulletinov, členstvo vo vernostných programoch, nákupné zoznamy, sledované produkty (tzv. strážni psi), vaše hodnotenia produktov a služieb a vyplnené dotazníky;
- údaje o vašich objednávkach, ktorými sú najmä údaje o tovaroch a službách, ktoré ste si objednali, spôsobe doručenia a platby vrátane čísla platobného účtu a údaje o reklamáciách;
- údaje o vašom správaní sa na webe, vrátane prípadov, keď ho prehliadate cez našu mobilnú aplikáciu, najmä tovary a služby, ktoré si zobrazujete, odkazy, na ktoré klikáte, spôsob pohybu po našom webe a posúvanie obrazovky a tiež údaje o zariadení, z ktorého si náš web prezeráte, ako je IP adresa a z nej odvodená poloha, identifikácia zariadenia, jeho technické parametre ako operačný systém a jeho verzia, rozlíšenie obrazovky, použitý prehliadač a jeho verzia a tiež údaje získané zo súborov cookies a obdobných technológií pre identifikáciu zariadenia;
- údaje o vašom správaní sa pri čítaní správ, ktoré vám zasielame, najmä časy otvorenia správ a tiež údaje o zariadení, na ktorom správy čítate, ako je IP adresa a z nej odvodená poloha, identifikácia zariadenia, jeho technické parametre ako operačný systém a jeho verzia, rozlíšenie obrazovky, použitý prehliadač a jeho verzia;
- odvodené údaje, ktorými sa rozumejú osobné údaje odvodené z vášho nastavenia, údaje o tovaroch a službách, ktoré si u nás nakúpite, údaje o vašom správaní sa na webe a údaje o vašom správaní sa pri čítaní e-mailov, ktoré vám zasielame; najmä ide o údaje o vašom pohlaví, veku, finančnej situácii, nákupnom správaní a vzťahov k rôznym tovarom a službám;
- údaje súvisiace s využitím call centra alebo návštevou predajne, ktorými sú najmä záznamy telefonických hovorov s call centrom, identifikácia správ, ktoré nám posielate, vr. identifikátorov, ako sú IP adresy, a záznamy z kamerových systémov v predajniach.
Prečo osobné údaje spracovávame a čo nás k tomu oprávňuje?
Pokiaľ používate náš web, na ktorom využívame aj súbory cookies, používame vaše údaje najmä na sledovanie návštevnosti a zlepšovanie našich služieb. Ak sa u nás zaregistrujete, využívame vaše údaje na vedenie vášho účtu a poskytovanie súvisiacich funkcií. Ak u nás nakúpite, používame vaše údaje, aby sme vybavili vašu objednávku, chránili svoje právne nároky a plnili svoje zákonné povinnosti. Taktiež vám s pomocou vašich kontaktov a ďalších údajov zobrazujeme a zasielame naše prispôsobené ponuky. S vaším súhlasom poskytujeme údaje tretím stranám na zobrazenie ponúk na ďalších weboch a tiež, aby sme vám sprístupnili niektoré dodatočné služby. Na spracovanie osobných údajov nás oprávňuje buď príprava či plnenie zmluvy s vami, dodržiavanie právnych povinností, naše oprávnené záujmy alebo váš súhlas.
V rámci našej činnosti spracovávame osobné údaje na rôzne účely a v rôznom rozsahu buď:
- bez vášho súhlasu na základe plnenia zmluvy, nášho oprávneného záujmu alebo z dôvodu plnenia právnej povinnosti, alebo
- na základe vášho súhlasu.
Vaše údaje môžeme tiež spracovávať, ak ste adresátom tovaru alebo služby, ktoré sú u nás objednané, ak s nami komunikujete alebo ak navštívite našu predajňu.
Ak navštívite náš web
Využívanie súborov cookies a ďalších technológií
Ak navštívite náš web, do vášho zariadenia ukladáme a následne z neho čítame malé súbory ako cookies. Niektoré cookies nám umožňujú prepojiť vaše aktivity počas prezerania našich stránok od chvíle, keď otvoríte okno webového prehliadača, do okamihu, kedy ho zatvoríte. Vo chvíli, keď zatvoríte okno internetového prehliadača, sa tieto cookies vymažú. Iné ostávajú v zariadení počas nastaveného obdobia a aktivujú sa vždy, keď navštívite webovú stránku, ktorá konkrétne cookies vytvorila. Cookies do vášho zariadenia nielen ukladáme, ale tiež čítame tie cookies, ktoré do vášho zariadenia uložil náš web.
Niektoré cookies do vášho zariadenia ukladá priamo náš web. Tieto cookies nám pomáhajú:
- identifikovať vás pri prechádzaní medzi jednotlivými stránkami nášho webu a pri opätovných návštevách, napríklad aby sa vám pri nákupe nezmazal košík, aby sme si mohli zapamätať vaše prihlásenie z konkrétneho zariadenia a nežiadať vás opakovane o e-mail a heslo, alebo aby sme si uložili, ktorú verziu nášho webu vám máme zobraziť, pokiaľ web ponúka v danej chvíli viac variantov;
- zaznamenať si, že ste nám udelili súhlas podľa tohto dokumentu, popr. či ste napr. ponúkli účasť v určitom prieskume;
- so zaistením bezpečnosti, napríklad aby sme skúmali, či niekto nezneužil vaše pripojenie k nášmu webu a nekoná namiesto vás;
- evidovať, skúmať a odstraňovať poruchy a nefunkčné súčasti nášho webu.
Takéto cookies a ďalšie súbory sú nevyhnutné pre fungovanie našej webovej stránky. Ak vo svojom prehliadači zablokujete tieto cookies, naša webová stránka nemusí fungovať správne a my vám nemusíme byť schopní poskytovať naše produkty a služby.
Ďalej do vášho zariadenia:
- ukladáme cookies z nášho webu, ktoré nám umožňujú:
- sledovať návštevnosť nášho webu, jeho jednotlivých stránok, vytvárať štatistiky a prehľady a merať účinnosť reklamy;
- zobrazovať vám rôzne varianty nášho webu, ak testujeme nové funkcionality;
- prispôsobovať pre vás obsah nášho webu, napríklad vám zobraziť prednostne produkty, ktoré ste si už prezerali, a zobrazovať vám ďalšie ponuky na mieru na našom webe;
- umožňujeme uložiť cookies tretím stranám, ktoré ich môžu použiť:
- na zber údajov o vašom správaní sa na našom webe a na ďalších webových stránkach;
- na zobrazenie prispôsobených ponúk a cielenej reklamy v rámci reklamných a sociálnych sietí na iných webových stránkach, ako je náš web;
- na prepojenie so sociálnymi sieťami, ako je Facebook, vrátane automatického prihlásenia, zaistenia funkcií ako je tlačidlo "To sa mi páči" alebo odoslania notifikácií súvisiacich s vykonanou objednávkou prostredníctvom služby Messenger a na zobrazenie prispôsobených ponúk a cielenej reklamy na týchto sociálnych sieťach a iných webových stránkach, ako je náš web.
Pokiaľ využitie cookies tretích strán a odovzdanie vašich údajov reklamným a sociálnym sieťam nevypnete a po našom upozornení kliknete na akýkoľvek odkaz na našom webe (mimo panela s upozornením) alebo kliknete na tlačidlo "Rozumiem", ktorý je súčasťou upozornenia, budeme predpokladať, že s využívaním týchto cookies a odovzdávaním vašich údajov reklamným a sociálnym sieťam súhlasíte. Svoj súhlas môžete kedykoľvek odvolať.
Využívanie súborov cookies a ďalších technológií, odovzdanie údajov reklamným a sociálnym sieťam
Ak navštívite web Metalkas.sk, spracovávame údaje o vašom správaní sa na webe na základe nášho oprávneného záujmu (teda bez vášho súhlasu) za účelom:
- získania informácií, na základe ktorých pre vás budeme môcť web v budúcnosti vylepšiť, aby sa vám u nás nakupovalo ešte lepšie; naším oprávneným záujmom je tu zlepšovanie našich služieb pre vás;
- vytvárania štatistík a prehľadov, najmä sledovanie návštevnosti nášho webu, jeho jednotlivých stránok a meranie účinnosti reklamy; naším oprávneným záujmom je tu meranie efektivity nášho webu a výdavkov na reklamu; pre tento účel môžeme z vášho správania sa na webe získavať ďalšie odvodené údaje a na tento účel ich použiť, popr. môžeme pseudonymizované údaje odovzdať našim partnerom pre zúčtovanie provízií
- testovania nových funkcií a aplikácií pred nasadením, najmä aby sme predišli problémom s funkčnosťou týchto noviniek v skutočnej prevádzke, ktoré by mohli zhoršiť váš zážitok z nakupovania u nás; naším oprávneným záujmom je tu bezproblémová funkčnosť našich služieb pre vás;
- predchádzania útokov na náš web a ohrozenia jeho funkčnosti i bezpečnosti vašich dát; naším oprávneným záujmom je tu bezproblémová funkčnosť našich služieb pre vás a bezpečnosť vašich dát.
Údaje o vašom správaní sa na webe nezískavame iba z cookies. Dopĺňame ich tiež o údaje:
- IP adresa vášho zariadenia (adresa vášho zariadenia, pomocou ktorej komunikujete s inými zariadeniami v sieti internet);
- operačný systém vášho zariadenia, jeho verzia a jazykové nastavenia;
- prehliadač, ktorý na svojom zariadení používate, jeho verzia a jazykové nastavenia;
- adresa webovej stránky (URL adresa), z ktorej prichádzate na náš web.
Údaje o vašom správaní sa na webe tiež spracovávame na základe nášho oprávneného záujmu (teda bez vášho súhlasu), a to za účelom vytvárania prispôsobených ponúk a cielených reklám, ktoré vám zobrazíme na webe. Naším oprávneným záujmom je tu maximálne personalizovaná a efektívna ponuka pre vás. Menované údaje pre tento účel tiež obohacujeme pomocou analýzy a získavame z nich odvodené údaje. Podľa týchto údajov tiež rozčleňujeme našich užívateľov do rôznych skupín, kedy každá skupina dostane vlastnú špecifickú ponuku. Pokiaľ u nás následne nakúpite, využívame pre tieto účely navyše údaje o vašich objednávkach.
Ak sa u nás zaregistrujete
V prípade, že sa zaregistrujete, potom navyše vykonávame nasledovné spracovanie:
Spracovanie na základe plnenia zmluvy
Ak si vytvoríte účet na webe Metalkas.sk, spracovávame vaše identifikačné a kontaktné údaje, vaše nastavenia a údaje o vašich objednávkach (ak u nás neskôr nakúpite), na základe plnenia zmluvy s vami (bez vášho súhlasu), aby sme mohli viesť váš užívateľský účet. Zmluva, o ktorú sa naše spracovanie opiera, vzniká vytvorením vášho účtu. Na tento účel používame osobné údaje po dobu existencie vášho účtu, ktorý môžete kedykoľvek zmazať.
Ak si vytvoríte účet na webe Metalkas.sk, spracovávame vaše identifikačné a kontaktné údaje, vaše nastavenia, údaje o vašich objednávkach (ak u nás neskôr nakúpite, a to aj keď nakúpite bez prihlásenia) a údaje o vašom správaní sa na webe a správaní sa pri čítaní e-mailov tiež na základe nášho oprávneného záujmu (teda bez vášho súhlasu).
Na základe nášho oprávneného záujmu (teda bez vášho súhlasu) tiež použijeme vaše nastavenia na testovanie nových funkcií a aplikácií pred nasadením.
Na tieto účely používame osobné údaje po dobu existencie vášho účtu, ktorý môžete kedykoľvek zmazať. Proti týmto spracovaniam máte právo uplatniť námietku.
Ak u nás nakúpite
Ak u nás nakúpite ako fyzická osoba, spracovávame vaše osobné údaje za účelom vybavenia vašej objednávky, vaše identifikačné a kontaktné údaje a údaje o vašich objednávkach. Ak u nás máte užívateľský účet, môžeme na tento účel použiť takisto vaše nastavenia.
Ak u nás nakúpite ako zástupca právnickej osoby, spracovávame tie isté údaje za rovnakým účelom na základe nášho oprávneného záujmu spočívajúceho v uzavretí a plnení zmluvy s osobou, ktorú zastupujete.
Na tento účel osobné údaje používame po dobu nevyhnutnú na vybavenie vašej objednávky, popr. vybavenie zmluvnej požiadavky, ako je reklamácia.
Spracovanie na základe oprávneného záujmu
Ak u nás nakúpite, uchováme vaše identifikačné a kontaktné údaje a údaje o vašich objednávkach na základe nášho oprávneného záujmu (bez vášho súhlasu) za účelom ochrany právnych nárokov a našej vnútornej evidencie a kontroly. Našimi oprávnenými záujmami sú tu ochrana právnych nárokov a kontrola riadneho poskytovania našich služieb.
Ďalej spracovávame na základe nášho oprávneného záujmu (teda bez vášho súhlasu) vaše identifikačné a kontaktné údaje, vaše nastavenia a údaje o vašich objednávkach.
Proti týmto spracovaniam realizovaným na základe nášho oprávneného záujmu máte právo uplatniť námietku.
Spracovanie na základe plnenia právnych povinností
Aj my musíme plniť určité zákonom stanovené povinnosti. Pokiaľ vaše osobné údaje spracovávame práve z tohto dôvodu, nemusíme získať na také spracovanie váš súhlas. Na tomto právnom základe spracovávame vaše identifikačné a kontaktné údaje, údaje o objednávkach, a to z dôvodu dodržiavania najmä nasledujúcich zákonov:
- zákona č. 40/1964 Zb. občiansky zákonník,
- zákona č. 250/2007 Z. z. o ochrane spotrebiteľa,
- zákona č. 222/2004 Z. z. o dani z pridanej hodnoty,
- zákona č. 431/2002 Z. z. o účtovníctve.
Na tieto účely osobné údaje používame po dobu najviac 10 rokov od vydania posledného dokladu k vašej objednávke.
Ak ste adresátom tovaru alebo služby, ktoré sú u nás objednané
Ak ste adresátom tovaru alebo služby, ktoré sú u nás objednané, spracovávame vaše identifikačné a kontaktné údaje:
- na základe nášho oprávneného záujmu za účelom prípravy, uzatvorenia a plnenia zmluvy s naším zákazníkom. Splnenie tejto zmluvy je tiež naším oprávneným záujmom;
- na základe nášho oprávneného záujmu na získanie informácií, na základe ktorých budeme môcť naše služby v budúcnosti vylepšiť, alebo informácií na vytváranie našich vnútorných štatistík a prehľadov; naším oprávneným záujmom je tu zlepšovanie našich služieb pre našich zákazníkov;
- za účelom plnenia právnych povinností najmä podľa zákona č. 222/2004 Z. z. o dani z pridanej hodnoty a zákona č. 431/2002 Z. z. o účtovníctve;
- za účelom ochrany právnych nárokov a našej vnútornej evidencie a kontroly; našimi oprávnenými záujmami sú tu ochrana právnych nárokov a kontrola riadneho poskytovania našich služieb.
Na prípravu, uzatvorenie a plnenie zmluvy s naším zákazníkom používame osobné údaje počas doby nevyhnutnej na vybavenie objednávky. Po uplynutí tejto doby údaje ďalej uchováme na základe nášho oprávneného záujmu za účelom ochrany právnych nárokov a našej vnútornej evidencie a kontroly, a to počas doby trvania premlčacej doby 3 roky a jeden rok po jej uplynutí s ohľadom na nároky uplatnené na konci premlčacej doby. V prípade zahájenia súdneho, správneho alebo iného konania spracovávame vaše osobné údaje v nevyhnutnom rozsahu po celú dobu trvania takýchto konaní a ostávajúcu časť premlčacej doby po jeho ukončení. Našimi oprávnenými záujmami sú tu ochrana právnych nárokov a kontrola riadneho poskytovania našich služieb. Na účely plnenia právnych povinností používame osobné údaje počas doby najviac 10 rokov k príslušnej objednávke.
Proti tomuto spracovaniu na základe oprávneného záujmu máte právo uplatniť námietku.
Ak s nami komunikujete prostredníctvom rôznych kanálov:
Ak s nami komunikujete prostredníctvom rôznych kanálov, najmä prostredníctvom emailu, chatovacích nástrojov a sociálnych sietí budeme spracovávať vaše identifikačné a kontaktné údaje a záznamy o prebiehajúcej komunikácii vrátane záznamov hovorov na základe nášho oprávneného záujmu (teda bez vášho súhlasu) za účelom:
- vybavenia vašich požiadaviek; ak ste u nás nakúpili a vaša požiadavka sa vzťahuje k objednávke, môžeme toto spracovanie realizovať na základe plnenia zmluvy s vami;
- evidencie vašich požiadaviek, aby sme ich mohli kontrolovať, že ich plníme riadne a načas;
- preukazovania, že sme vašu požiadavku prijali a vybavili, napr. keď u nás touto cestou objednáte nejaký tovar alebo uplatníte reklamáciu;
- ich analýzy na zlepšovanie kvality našich služieb.
Pre tieto účely uchovávame osobné údaje po dobu 3 mesiacov. Pokiaľ u nás urobíte pomocou niektorého z kanálov objednávku, môžeme údaje uchovať na ochranu právnych nárokov po dobu trvania premlčacej doby 3 roky a jeden rok po jej uplynutí s ohľadom na nároky uplatnené na konci premlčacej doby. V prípade zahájenia súdneho, správneho alebo iného konania spracovávame vaše osobné údaje v nevyhnutnom rozsahu po celú dobu trvania takýchto konaní a ostávajúcu časť premlčacej doby po jeho ukončení.
Proti spracovaniu na základe nášho oprávneného záujmu máte právo uplatniť námietku.
Ak navštívite našu predajňu alebo jej okolie:
Ak navštívite našu predajňu alebo jej okolie, budeme spracovávať záznam z kamerového systému, na ktorom môžete byť zachytení, a to na základe nášho oprávneného záujmu (teda bez vášho súhlasu) za účelom ochrany nášho i vášho majetku a osôb pohybujúcich sa v predajni a jej okolí, čo je súčasne náš oprávnený záujem.
Za týmto účelom uchovávame osobné údaje po dobu 14 dní.
Pokiaľ navštívite našu predajňu, aby ste preukázali svoju totožnosť pri nákupe na splátky, budeme na základe nášho oprávneného záujmu uchovávať vaše identifikačné údaje vr. čísla vášho preukazu totožnosti alebo iného dokladu, aby sme mohli neskôr preukázať, že sme vašu totožnosť riadne overili. Naším oprávneným záujmom je tu ochrana našich právnych nárokov.
Za týmto účelom uchovávame osobné údaje po dobu trvania premlčacej doby 3 roky a jeden rok po jej uplynutí s ohľadom na nároky uplatnené na konci premlčacej doby.
Proti tomuto spracovaniu máte právo uplatniť námietku.
Kto vaše osobné údaje spracováva a komu ich odovzdávame?
Vo väčšine prípadov spracovávame vaše údaje pre vlastné účely ako ich správca. V takom prípade vaše údaje odovzdávame našim partnerom pre zaistenie platby, prepravy a ďalších náležitostí vašej objednávky. Údaje taktiež odovzdávame našim spracovateľom, ktorí ich spracovávajú podľa našich pokynov.
Všetky zmienené osobné údaje spracovávame my ako správca. To znamená, že my stanovujeme zhora vymedzené účely, kvôli ktorým vaše osobné údaje zhromažďujeme, určujeme prostriedky spracovania a zodpovedáme za ich riadne vykonanie.
Vaše osobné údaje môžeme odovzdávať tiež ďalším subjektom, ktoré sa nachádzajú v úlohe správcu, a to:
- v súvislosti s vybavením vašej objednávky našim partnerom, konkrétne
- partnerom prevádzkujúcim platobné systémy pre potreby zaistenia platby, predovšetkým v súvislosti s platbou kartou, najmä spoločnosti Československá obchodní banka, a.s. IČO: 00001350
- prepravným partnerom, najmä spoločnosti TOPTRANS EU, a.s., IČO: 2202376, pokiaľ vám doručujú vašu objednávku;
- našim partnerom v rámci partnerského predaja, pokiaľ vám tovar z vašej objednávky dodáva niektorý z týchto partnerov, a to výlučne pre potreby dodania tohto tovaru a jeho prípadnej reklamácie;
- dodávateľovi tovaru alebo servisnému centru príslušného výrobcu v súvislosti s reklamáciou objednaného tovaru alebo služby;
- na základe vášho súhlasu reklamným a sociálnym sieťam a to konkrétne:
- Google Ireland Limited (registračné číslo: 368047), so sídlom Gordon House, Barrow Street, Dublin 4, Írsko; podmienky ochrany súkromia tejto spoločnosti sú dostupné tu: https://policies.google.com/technologies/ads
- Facebook Ireland Limited, so sídlom 4 Grand Canal Square, Grand Canal Harbour, Dublin 2, D02 X525, Írsko; podmienky ochrany súkromia tejto spoločnosti sú dostupné tu: https://cs-cz.facebook.com/about/privacy
- Seznam.cz, a.s., IČO 26168685;
Z akých zdrojov osobné údaje získavame?
Osobné údaje väčšinou získavame priamo od vás prostredníctvom nášho webu alebo pri komunikácii s vami. Niektoré ďalšie údaje môžeme získať aj od našich partnerov, napr. bánk alebo prepravných spoločností.
Vo väčšine prípadov spracovávame osobné údaje, ktoré nám poskytnete v rámci objednávania tovarov alebo služieb, vytvárania a používania účtu, alebo pri komunikácii s nami napríklad na call centre. Osobné údaje priamo od vás získavame tiež sledovaním vášho správania sa na našom webe a pri čítaní správ, nahrávaním hovorov na call centre a kamerovým záznamom našich pobočiek a ich okolia.
Ak u nás nakúpite, môžeme v súvislosti s plnením uzatvorenej kúpnej zmluvy získať dodatočné údaje o vašich objednávkach od bánk, našich partnerov prevádzkujúcich platobné systémy, zaisťujúcich predaj na splátky, prepravných partnerov a našich partnerov v rámci služby Mall Marketplace, napríklad údaj o čísle vášho účtu, úspešnom vykonaní platby, alebo doručení a prevzatí tovaru.
Aké máte práva pri spracovaní osobných údajov?
Vo vzťahu k svojim osobným údajom máte množstvo práv. Jedná sa o právo na prístup, opravu, vymazanie, obmedzenie spracovania, prenositeľnosť, vznesenie námietky a podanie sťažnosti.
Právo podať sťažnosť
Uplatnením práv vyššie uvedeným spôsobom nie je nijak dotknuté vaše právo podať sťažnosť na príslušnom dozornom úrade. Toto právo môžete uplatniť najmä v prípade, že sa domnievate, že vaše osobné údaje spracovávame neoprávnene alebo v rozpore so všeobecne záväznými právnymi predpismi. Sťažnosť proti nami vykonávanému spracovaniu osobných údajov môžete podať na Úrade na ochranu osobných údajov Slovenskej republiky, ktorý sídli na adrese Hraničná 12, 820 07 Bratislava 27.
Ako je možné uplatniť jednotlivé práva?
Najrýchlejší spôsob, ktorým je možné uplatniť a požiadať o výkon práva na Metalkas.sk je prostredníctvom e-mailu firstname.lastname@example.org, alebo telefonicky na čísle +420 596 808 848 +421 948 303 523.
Ak sa vaša požiadavka týka údajov o vašej platobnej karte, ktoré spravujeme spoločne so spoločnosťou Československá obchodní banka, a.s. IČO: 00001350, odovzdáme vašu požiadavku banke, ktorá zabezpečí jej vybavenie.
Vašu žiadosť vybavíme bez zbytočného odkladu, maximálne však do jedného mesiaca. Vo výnimočných prípadoch, najmä z dôvodu zložitosti vašej požiadavky, sme oprávnení túto lehotu predĺžiť o ďalšie dva mesiace. O takom prípadnom predĺžení a jeho zdôvodnení vás samozrejme budeme informovať.
Poverenec pre ochranu osobných údajov
Vo všetkých záležitostiach súvisiacich so spracovaním vašich osobných údajov je vám k dispozícii náš poverenec pre ochranu osobných údajov.
Poverenca je možné kontaktovať emailom na adrese email@example.com.